Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 998

2. A munkaterület rövid, jellemzõ leírása A ruházati kereskedõ munkáját szaküzletekben/áruházak ruházati osztályán vagy szakáruházban végzi. A ruházati kereskedõ szakképesítés feladatai: – Piaci ismereteinek (szegmensének, versenytársai kínálatának, termelõi kínálatnak) birtokában meghatározza a beszerzendõ áru mennyiségét, választékát, kiválasztja a legkedvezõbb beszerzési forrásokat, tárgyal, szerzõdést köt, átveszi az árut mennyiségileg és minõségileg, valamint kiegyenlíti az áruk ellenértékét. – A beérkezett árukat készletre veszi, gondoskodik az áru jellegének megfelelõ árutárolásról, fogyasztói árat kalkulál, gazdálkodik a készlettel, közremûködik a leltározás folyamatában. – Az értékesítési munka során feltölti az eladóteret, lefolytatja az akvizíciós beszélgetést magyar és idegen nyelven, elszámolja az áru ellenértékét, szükség szerint intézi a fogyasztói reklamációkat. – Használja az üzlet politikájának megfelelõ marketing kommunikációs eszközöket: bolti reklámtevékenységet folytat, megszervezi/közremûködik a bolti akciókban, ápolja a külsõ és belsõ PR kapcsolatokat, kialakítja/kialakíttatja a szegmensnek és a profilnak megfelelõ arculatot. – Biztosítja/közremûködik a bolt mûködésében melynek során szervezési, irányítási, ellenõrzési feladatokat lát el, betartja/betartatja a baleset-, munka-, tûzvédelmi és környezetvédelmi szabályokat, higiéniai elõírásokat, betartja/betartatja a pénzkezelési szabályokat, érvényesíti a fogyasztói érdekvédelmet. – A munkájával kapcsolatban ügyviteli feladatokat lát el, áruforgalmi és pénzforgalmi bizonylatokat vezet, üzleti leveket ír, eleget tesz adatszolgáltatási kötelezettségének, miközben alkalmazza a kereskedelmi, számítástechnikai programokat. – Vállalkozóként megalapítja és mûködteti vállalkozását, szükség szerint megszûnteti azt; a piaci viszonyokat figyelembe véve választja meg vállalkozási formáját, választ telephelyet, beszerzi a szükséges engedélyeket, meghatározza a legoptimálisabb értékesítési formát, biztosítja a forrásokat a vállalkozásához, valamint a személyi és tárgyi feltételeket. – Megtervezi az üzlet politikáját, és folyamatosan elemzi gazdálkodásának eredményességét, közremûködik üzleti tervének elkészítésében.

Source: https://magyarkozlony.hu/hivatalos-lapok/1f4d0866b38cc9df4e3d742e7686600559f392f0/dokumentumok/8fb01737c7e7d50073591d8a39d9c72babc546e6/letoltes